അഫ്ഗാനിലേത് ചരിത്രത്തിലെ ഏറ്റവും പ്രയാസമേറിയ രക്ഷാദൗത്യം: ജോ ബൈഡന് വാഷിങ്ടണ്: അഫ്ഗാനിസ്താനിലെ രക്ഷാദൗത്യം ചരിത്രത്തിലെ ഏറ്റവും പ്രയാസകരമായ നീക്കമാണെന്ന് യുഎസ് പ്രസിഡന്റ് ജോ ബൈഡന്. കാബൂള് വിമാനത്താവളത്തില് നിന്നുള്ള രക്ഷാപ്രവര്ത്തനത്തിന്റ അന്തിമഫലം എന്താകുമെന്ന് പ്രവചിക്കാന് കഴിയില്ലെന്നും ബൈഡന് പറഞ്ഞു. അഫ്ഗാന് രക്ഷാദൗത്യത്തെ അത്യന്തം അപകടകരമായതെന്നാണ് അദ്ദേഹം വിശേഷിപ്പിച്ചത്. അഫ്ഗാനിസ്താനില് നിലവില് അരങ്ങേറുന്ന സംഭവവികാസങ്ങള്ക്ക് സേനാ പിന്മാറ്റം കാരണമായെന്ന വിമര്ശനം ഏറ്റുവാങ്ങുന്നതിനിടെയാണ് ബൈഡന്റെ പരാമര്ശം. എന്നാല് അഫ്ഗാനിലെ പ്രതിസന്ധി അമേരിക്കയുടെ വിശ്വാസ്യതയെ കോട്ടം തട്ടിച്ചിട്ടില്ലെന്നാണ് വിഷയത്തില് ബൈഡന്റെ പ്രതികരണം. കാബൂള് വിമാനത്താവളത്തില് 6,000 അമേരിക്കന് സൈനികരാണ് സുരക്ഷയ്ക്കായി തുടരുന്നത്. 18,000 പേരെ ഇതിനോടകം അഫ്ഗാനില് നിന്ന് മാറ്റാനായി. അഫ്ഗാനില് യുഎസിനെ സഹായിക്കുകയും വേണ്ട പിന്തുണകള് നല്കുകയും ചെയ്ത സ്വദേശികളുടെ സുരക്ഷ യുഎസിന്റെ ഉത്തരവാദിത്വമാണെന്നും ഇവരെ അമേരിക്കയില് എത്തിക്കുമെന്നും ബൈഡന് ഉറപ്പുനല്കി. അതേസമയം കാബൂളില് നിന്നും യുഎസ് വിമാനങ്ങളില് എത്തുന്ന അഫ്ഗാന് പൗരന്മാര്ക്ക് പത്ത് ദിവസത്തേക്ക് താത്കാലിക അഭയം നല്കാന് തയ്യാറാണെന്ന് യുഎഇ അറിയിച്ചിരുന്നു. അമേരിക്കയുടെ അഭ്യര്ത്ഥന പ്രകാരമാണ് യുഎഇയുടെ നടപടി. മറ്റ് സൗഹൃദ രാജ്യങ്ങളുമായി കൈക്കോര്ത്ത് രക്ഷാപ്രവര്ത്തനങ്ങള് വ്യാപിപ്പിക്കുമെന്നും അമേരിക്കന് പ്രസിഡന്റ് അറിയിച്ചു.